શહેરમાં દારૂ જુગારના કેસો કરવા અંગે ઉચ્ચ અધિકારીઓની સૂચનાથી તાલુકા પીઆઇ વી એસ વણઝારાના માર્ગદર્શન હેઠળ પીએસઆઇ એન ડી ડામોર, હર્ષદસિંહ ચુડાસમા, ઉમેશભાઈ ચાવડા, અરજણભાઈ ઓડેદરા, ભગીરથસિંહ ઝાલા, વિરેન્દ્રસિંહ જાડેજા સહિતનો સ્ટાફ પેટ્રોલીંગમાં હતો દરમિયાન કંટ્રોલરૂમ મારફતે એક વર્ધી મળી હતી કે કોઠારીયા સોલ્વન્ટ અલી અઝગર ચોક ખાતે રહેતા અફ્સાનાબેન દલ નામના મહિલા સાથે તેનો પતિ જાહિદ ઉર્ફે જવેલો હોઠ તૂટલો ઝઘડો કરે છે આ વર્ધી આધારે ત્યાં દોડી જઈ તે મહિલા સાથે તેના ઘરના ઉપરના રૂમમાં જઈને જોતા તેનો પતિ કે જેને ફ્રેક્ચર હોય તે પથારીમાં સૂતો સૂતો પોલીસની હાજરીમાં પત્નીને ગાળો ભાંડતો હતો બાદમાં તેની પત્ની અફસાનાએ પતિ પાસે એક હથિયાર છે જે તે ગાદલા નીચે છે તેવું જણાવતા ત્યાં ચેક કરતા હકીકતે એક દેશી તમંચો મળી આવતા તે કબ્જે કરી જાહીદની ધરપકડ કરી હતી અને પોલીસ સ્ટેશને લાવી પૂછપરછ કરતા આ હથિયાર પોતાનું નહિ પરંતુ તેને ફસાવવા માટે તેની પત્નીએ જ મૂક્યું હોવાનું રટણ રટી રહ્યો છે હકીકત જાણવા પોલીસે વધુ તપાસ હાથ ધરી છે.